Sasu Hovi

Sasu Hovi (* 12. august 1982, Toijala, Fínsko) je bývalý fínsky hokejový brankár. V sezóne 2015/16 pôsobil ako asistent trénera Tureckého národného tímu. "Súpiska Turecka na Majstrovstvách sveta v roku 2016" stats.iihf.com 27.03.2016 Od roku 2020 pracuje ako skaut v tíme Seattle Kraken hrajúcom v NHL.

  Klubový hokej  
Niekoľko rokov odchytal v rodnom Fínsku, za klub SM-liigy Tappara Tampere, nikdy sa však nestal brankárskou jednotkou. Sezónu 2005/06 strávil v českom klube Vsetínská hokejová, po jej skončení ho kontaktoval manažér Slovana Bratislava Róbert Pukalovič a dohodli sa na kontrakte. V novom klube sa stal miláčikom publika, v štyroch semifinálových zápasoch play-off s HKm Zvolen zaznamenal štyri víťazstvá a dovolil súperovi streliť len tri góly, vo finále proti Dukle Trenčín takisto neokúsil prehru a vybojoval majstrovský titul.

V sezóne 2007/08 bol brankárom s najlepšou percentuálnou úspešnosťou zásahov v základnej časti aj v play-off, Slovan obhájil majstrovský titul. V semifinálovej sérii s Trenčínom dokonca skóroval, bol to prvý gól, ktorý strelil brankár v slovenskej extralige. "Hoviho premiérový gól uzavrel prvý semifinálový duel" Hokej.sk 15.03.2008

V ročníku 2009/10 bol na ročnom hosťovaní v Komete Brno. Po sezóne, v ktorej sa stal brankárom s najlepším percentom zásahov a získal Zlatú helmu za najužitočnejšieho hráča sa jeho hosťovanie v Brne zmenilo na prestup a Hovi podpísal s Kometou dvojročný kontrakt."Brno je hezké město a diváci jsou výborní, vyjmenovává Hovi důvody podpisu nové smlouvy" hc-kometa.cz 28.03.2010 V sezóne 2011/12 sa s Kometou dostal až do finále extraligy, kde robil dvojku Jiřímu Trvajovi. Finálovú sériu s Pardubicami však prehrali v pomere 2:4. Keďže zmluvu v roku 2012 nepredĺžil, stal sa voľným hráčom.

V nasledujúcej sezóne však nikde nehral, doma vo Fínsku si chcel dokončiť štúdium na univerzite a psychicky si odpočinúť. Po roku sa však k hokeju vrátil, letnú prípravu pred sezónou 2013/14 absolvoval s fínskym klubom Ilves Tampere. Krátko po začiatku sezóny sa však dohodol na zmluve do konca sezóny s českým klubom Orli Znojmo hrajúcim v rakúskej nadnárodnej EBEL Lige."Znojmo posiluje ledový muž s maskou: Sasu Hovi" hcorli.cz 22.09.2013 V klube sa stal suverénnou brankárskou jednotkou. Po sezóne svoju hráčsku kariéru definitívne ukončil.

  Tituly 
 2006/07 - HC Slovan Bratislava
 2007/08 - HC Slovan Bratislava

 Klubová štatistika 
 Sezóna Klub Liga Základná časť Play-offZMinG%G/ZTMSOZMinG%G/ZTMSO2000/01 Tappara SM 22001/02 Tappara SM 636597,00,66232002/03 Tappara SM1161988,82,81002003/04 Tappara SM147342892,12,29022004/05 Tappara SM73032088,83,96002005/06 HC VsetínČE3719088792,72,8800baráž696,31,142006/07 Slovan SE50289311692,932,41261495,61,572007/08 Slovan SE3991,752,222008/09 Slovan SE2009/10 HC Kometa Brno 

  Reprezentačná kariéra  
Hovi bol raz nominovaný na jednu z reprezentačných akcií ako tretí brankár, za fínsky národný tím si však nikdy nezachytal."HOVIMU ukončil kariéru v Slovane Pálffy: Vedel som, že musím odísť" teraz.sk 18.02.2017 Počas jeho úspešného pôsobenia v Slovane ho oslovil vtedajší tréner slovenského národného mužstva Július Šupler. V tom období bol u nás problém s brankárskym postom a preto chceli Hovimu vybaviť slovenské občianstvo, aby mohol chytať za Slovensko. Po dlhom premýšľaní sa však Hovi rozhodol ponuku neprijať, pretože by nasledujúce dva roky nemohol chytať za tú fínsku."Bývalá fínska hviezda Slovana Hovi: Mohol som chytať za Slovensko" sport.sk 14.08.2016

 Inline hokej 
Hovi je však úspešným reprezentantom v inline hokeji. Na majstrovstvách sveta v roku 2007 a 2015 získal spolu s fínskym národným tímom striebro a v roku 2014 sa stal majstrom sveta.

 Referencie 

 Iné projekty 

 Externé odkazy 
 Sasu Hovi na hockeydb.com
 Sasu Hovi na eliteprospects.com


Kategória:Fínski hokejoví brankári
Kategória:Hráči HC Slovan Bratislava
Kategória:Hráči Kometa Brno
Kategória:Hráči HC Vsetín
Kategória:Hráči HC Znojemští Orli
Kategória:Hráči Tappara Tampere